open-index/open-wikipedia-markdown huggingface dataset:
Louka u Staré Huti

**Louka u Staré Huti** je prírodná pamiatka ev. č. 2166, ktorá sa nachádza neďaleko obce Nemanice v okrese Domažlice.

## Ochrana
Predmetom ochrany lokality sú mokraďové rašelinové lúky a lúčne pramenisko s výskytom vzácnych a osobitne chránených druhov rastlín. Lúky boli v uplynulých 50 rokoch pravidelne ručne kosené, takže sa na mieste zachovalo množstvo lúčnych spoločenstiev neovplyvnených intenzívnym poľnohospodárstvom. Ide napríklad o vstavačovec májový, valeriánu dvojdomú, vemenník zelenkastý, nátržnicu močiarnu, záružlie močiarne alebo prasličku riečnu.

## Referencie


## Pozri aj
* Zoznam chránených území v okrese Domažlice

## Iné projekty

## Externé odkazy
* Nariadenie Okresného úradu Domažlice o zriadení prírodnej pamiatky
* Na stránke BioLib.cz

## Zdroj

Kategória:Chránené územia v okrese Domažlice
Kategória:Lúky v Česku
Kategória:Územia európskeho významu v Česku
Kategória:Chránená krajinná oblasť Český les
Prievozská ulica (Bratislava)

**Prievozská ulica** v Bratislave sa nachádza v mestskej časti Bratislava – mestská časť Ružinov a nazvaná bola podľa miestnej štvrte Prievoz, ktorú oddeľuje od miestnej časti Trávniky.

## Inštitúcie a firmy
*McDonald’s – číslo 36
*Knauf
*Slovenská pošta
*Slovenská sporiteľňa

## Ulice v okolí
*Bajkalská ulica
*Gagarinova ulica
*Tomášikova ulica

## Referencie

Kategória:Ulice v Ružinove
Vyzliecť si človeka

***Vyzliecť si človeka*** je prvý štúdiový album slovenskej speváčky a skladateľky Simony Martausovej, ktorý bol vydaný v 2012 vydavateľstvom Studio LUX LM 0069-2-331. Skladby boli nahraté v studiu LUX, pieseň „Nádherný svätý“ v štúdiu MB records. S piesňou Nádherný svätý (na albume bonus1) vyhrala Gospel talent v roku 2009.

## Zoznam skladieb
# „Pamela“ (hudba, text: Simona Martausová)
# „Sama“ (hudba, text: Simona Martausová)
# „Je iné“ (hudba, text: Simona Martausová)
# „Kôrka chleba“ (hudba, text: Simona Martausová)
# „Laskonka“ (hudba, text: Simona Martausová)
# „Kone“ (hudba, text: Simona Martausová)
# „Labute“ (hudba, text: Simona Martausová)
# „Viem že si tam“ (hudba, text: Simona Martausová)
# „Vojna“ (hudba, text: Simona Martausová)
# „Zodvihni ma“ (hudba, text: Simona Martausová)
# „Podobná“ (hudba, text: Simona Martausová)
# *bonus 1.* „Nádherný svätý“ (hudba, text: Simona Martausová)
# *bonus 2.* „Plameň“Simona Martausová a Radoslav Lesay (hudba, text: Radoslav Lesay)

## Tvorba albumu
* Miro Šibík & Martin Noris – aranžmány, hudobná produkcia, zvuková réžia
* Miro Šibík – mastering  
* Jakub Klimo – fotografie
* Ľubka Čutková – produkcia
* Matúš Ježo – grafika
* Tomáš Straka, Maťo Lišhák – producenti

### Nahrávanie albumu
* Simona Martausová – hudba a texty (všetky okrem bonus 2), sólový spev, vokály (1 – 11, bonus 1, 2)
* Miro Šibík – klávesy (1 – 11, bonus 2), programovanie (1 – 5, 9, bonus 2), perkusie (1, 3, 5, 6), vokály (4)
* Martin Noris – gitary (1 – 11, bonus 2), basgitara (5, 7, 11, bonus 2), klávesy (7, 11), perkusie (7)
* Braňo Jelen – bicie (1 – 11, bonus 2), Braňo Jelen so súhlasom Sony BMG Entertaiment
* Viktor Hidvéghy – basgitara (1, 3, 4, 8, 9, 10)
* Michal Šimko – basgitara (2)
* Majka Šibíková – violončelo (3)
* Dobro Kortman – husle, viola (bonus 1)
* Peter Šípek – gitara (bonus 1)
* Michal Buček – programovanie, basgitara (bonus 1)
* Radoslav Lesay – spev, autor hudby a textu (bonus 2)

## Referencie

Kategória:Albumy Simy Martausovej
Kategória:Hudobné albumy z 2012
Trávníček

**Trávníček** môže byť:

* časť obce Bílá v okrese Liberec v Česku, pozri Trávníček (Bílá)
* detský folklórny súbor z Bratislavy – Ružinov, pozri Trávniček (detský folklórny súbor)
* priezvisko, pozri Trávníček (priezvisko), napr.:
** Oldřich Trávníček (1888 – 1945), český vydavateľ a kníhkupec
** Pavel Trávníček (* 1950), český herec, moderátor, dabér a divadelný režisér
Jakub Klimo

**Jakub Klimo** (* 9. august 1979, Ostrava) je slovenský fotograf.

## Zo života
Jeho otec Martin Klimo je fotograf. Na Škole úžitkového výtvarníctva v Bratislave vyštudoval odbor fotografia. Tento odbor neskôr študoval na Vysokej škole výtvarných umení v Bratislave. Jeho manželkou je modelka Denisa Dvončová. V roku 2010 sa im narodil syn Mates. Vtom istom roku sa narodila aj dcéra jeho sestre, vizážistke Zuzane Klimovej. Jeho brat Matej Klimo je hudobník.

## Tvorba
### Knihy
* Igor Kalinauskas, Jakub Klimo: *The Cage - the Story of Beauty*, Gallery INK, 2011, ISBN 9788097071455.

### Hudobné albumy
* 2005: *[[Sunny Day (album)|Sunny Day]]* – Zdenka Predná
* 2007: *[[Zdenka Predná (album)|Zdenka Predná]]* – Zdenka Predná
* 2009: *[[Srdce z bubliny (album)|Srdce z bubliny]]* – Zdenka Predná
* 2009: *[[Gemini (Zuzana Smatanová)|Gemini]]* – Zuzana Smatanová
* 2010: *[[Už (album)|Už]]* – Richard Müller
* 2012: *[[Vyzliecť si človeka]]* – Sima Martausová
* 2013: *[[War (album Nely Pociskovej)|War]]* – Nela Pocisková*, foto: Jakub Klimo, [[Braňo Šimončík]]
* [[2013]]: *Jsem to já* – [[Lucie Bílá]] (singel)
* [[2013]]: *Hlasy* – [[Richard Müller (spevák)|Richard Müller]] & [[Fragile]]
* [[2013]]: *Hlasy 2'' – Richard Müller & Fragile

## Ocenenia
* 2005 1. miesto Fuji Europress Photo Awards, kategória módna fotografia
* 2007 Talent roka, Medzinárodný festival módnej fotografie, Cannes

## Referencie

## Externé odkazy
* Stránky na Facebook-u

Kategória:Slovenskí fotografi
Kategória:Absolventi Vysokej školy výtvarných umení v Bratislave
Salka (prírodná pamiatka)

**Salka** je prírodná pamiatka ev. č. 1322 neďaleko obce Pasečnice v okrese Domažlice. Oblasť spravuje Agentúra ochrany prírody a krajiny ČR.

## Ochrana
Predmetom ochrany sú stopy po ťažbe kyzových bridlíc, ktoré sú významnou dokumentačnou lokalitou domažlického kryštalinika. Prírodná pamiatka sa nachádza v západnom svahu rovnomenného 600 metrov vysokého vrchu, geomorfologicky spadajúceho do celku Všerubská vrchovina, podcelku Českokubická vrchovina, okrsku Babylonská vrchovina, podokrsku Pasečnická vrchovina a jej geomorfologické časti Starohuťský hřbet.

## Referencie


## Pozri aj
* Zoznam chránených území v okrese Domažlice

## Externé odkazy
* Vyhláška ONV Domažlice o zriadení prírodných pamiatok
* Na stránke BioLib.cz

## Zdroj

Kategória:Chránené územia v okrese Domažlice
Kategória:Všerubská vrchovina
Kategória:Prírodný park Český les
TV Raj

**TV Raj** je slovenská spravodajská regionálna televízia, vysielajúca zo Žiliny. Prevádzkovateľom je spoločnosť Raj Production a obsah vysielania tvorí publicistika, spravodajstvo, dokumentárne a zábavné programy. 

## Vysielače
Skúšobné vysielanie bolo spustené 16. marca 2017 prostredníctvom siete DVB-T vysielačov spoločnosti Avis. V apríli 2017 boli v prevádzke vysielače, pokrývajúce veľkú časť severozápadného Slovenska. Signál televízie je šírený prostredníctvom služby Magio od Telekomu a v rade miest je tiež v ponuke káblových rozvodov TV operátorov.

## Referencie

## Externé odkazy
* omediach.sk

## Zdroj
* Domovská stránka
* Základné info o TV

Raj
Kategória:Kultúra v Žiline
Kategória:Vzniklo v 2017
Kategória:Organizácie v Žiline
Moodle

**Moodle** () je softvérový balík pre tvorbu výučbových systémov a elektronických kurzov na internete. Systém Moodle je poskytovaný zadarmo ako open source softvér (softvér s otvoreným kódom) pod verejnou licenciou GNU. Autorom projektu Moodle je Martin Dougiamas. Prvá verzia tohto systému bola zverejnená 20. augusta 2002. Odvtedy sa tento systém sústavne vyvíja a vylepšuje o nové prvky a nástroje. Cieľom Moodle je poskytovať učiteľom, správcom a študentom bezpečný a integrovaný systém vytvárajúci personalizované vzdelávacie prostredie.

Charakteristika Moodl:

* Dostupnosť

* Flexibilita
* Funkčnosť
* Prístupnosť

Výučba v rámci Moodle prebieha v kurzoch, ktoré vytvárajú učitelia. Učitelia ako tvorcovia kurzov v prostredí Moodle majú k dispozícií niekoľko tzv. modulov, z ktorých učitelia skladajú svoje kurzy. V štandardne dodávaných moduloch môžu učitelia v rámci vytvorených online kurzov:
* pridávať študijné materiály vo forme HTML, súbory na stiahnutie, animácie, štruktúrované prednášky
* vytvárať a hodnotiť zadania a úlohy
* zakladať diskusné fóra a odpovedať na otázky účastníkov
* vytvárať a vyhodnocovať testy pozostávajúce z rôznych typov úloh
* vytvárať slovníky a iné učebné pomôcky
* vytvárať ankety a dotazníky

Študenti prihlásení do kurzov majú okrem možnosti prezerania a sťahovania študijných materiálov aj možnosť využívať rôzne nástroje a funkcie pre správu štúdia ako napríklad:
* Moodle kalendár – tvorba vlastných udalostí, import a export iných kalendárov,
* súkromné úložisko pre osobné súbory (cca 100 MB),
* pridávanie príspevkov na rôzne témy,
* komunikácia s učiteľmi a inými študentmi,
* komentovanie príspevkov iných používateľov, komentovanie zadaní a hodnotenia úloh,
* získavanie odznakov,
* personalizácia používateľského prostredia a funkcií

Moodle je najrozšírenejšou vzdelávacou platformou na svete. Na Slovensku tento systém pri výučbe využíva viacero vysokých škôl ako napríklad Podnikovohospodárska fakulta Ekonomickej univerzity v Bratislave so sídlom v Košiciach, Univerzita Komenského v Bratislave, Slovenská technická univerzita, Žilinská univerzita alebo Prešovská univerzita.

## Referencie

## Iné projekty

Kategória:Vzdelávací softvér
Kategória:Slobodný softvér
Kategória:Viacplatformový softvér
Veský mlýn

**Veský mlýn** je prírodná pamiatka ev. č. 2167 neďaleko obce Bělá nad Radbuzou v okrese Domažlice. Oblasť spravuje AOPK ČR Správa CHKO Český les.

## Ochrana
Predmetom ochrany sú spoločenstvá prechodových rašelinísk a krátkostebelných lúk s výskytom vzácnych a osobitne chránených druhov rastlín.

## Referencie


## Pozri aj
* Zoznam chránených území v okrese Domažlice

## Externé odkazy
* Nariadenie OÚ Domažlice o zriadení prírodnej pamiatky
* Na stránke BioLib.cz

## Zdroj

Kategória:Chránené územia v okrese Domažlice
Kategória:Chránená krajinná oblasť Český les
Kategória:Rašeliniská v Česku
Aspergillus flavus

***Aspergillus flavus*** je huba patriaca do rodu *[[Aspergillus]]*. Je to pleseň bežne rozšírená v životnom prostredí a spôsobuje problémy pri skladovaní obilia. Môže byť ľudským patogénom spôsobujúcim aspergilózu pľúc a niekedy aj rohovky, vonkajšieho ucha alebo nosnej klenby. Mnoho kmeňov produkuje významné množstvo aflatoxínu, karcinogénne a akútne toxické zlúčeniny. Spory huby *Aspergillus flavus* sú alergénne. Huba niekedy spôsobuje straty v liahňach priadky morušovej.

## Ochorenie človeka
*Aspergillus flavus* je druhým najčastejším pôvodcom aspergilózy (najčastejším je *[[Aspergillus fumigatus]]*). Huba *A. flavus* môže napádať pľúcne alebo mozgové tepny a spôsobovať infarkt. Predispozíciou k aspergilóze je neutropénia.

A. flavus tiež produkuje toxín (aflatoxín), ktorý je jedným z etiologických činiteľov hepatocelulárneho karcinómu.
 
## Vzhľad na kultúrach
*A. flavus* rastie na kultúrach ako žltozelená pleseň. Podobne ako iné plesne rodu *Aspergillus* tvorí špecifický konídiofor zložený z dlhej stonky nesúcej nafúknuté vrecko. Konídiogenné bunky vo vrecku produkujú konídie. Mnoho kmeňov *A. flavus* vykazuje pod UV žiarením zelenkavú fluorescenciu, ktorá koreluje s úrovňou produkcie aflatoxínu.

## Škody spôsobované plesňou
*A. flavus* sa vyskytuje najmä na kukurici a arašidoch, podobne aj na premočených kobercoch, a je jedným z niekoľkých druhov plesní známych produkciou aflatoxínu, ktorý môže spôsobiť akútnu hepatitídu, imunosupresiu a karcinóm pečeňových buniek. Absencia kontroly tejto plesne v niektorých štátoch, ktoré majú tiež vysokú prevalenciu vírusovej hepatitídy, výrazne zvyšuje nebezpečenstvo hepatocelulárneho karcinómu.

## Referencie

## Iný projekt

## Externé odkazy
* Aspergillus flavus Genome Sequencing Project 
* Aspergillus flavus research

## Zdroj

Flavus
Kategória:Parazitické huby
Hanková (rozlišovacia stránka)

**Hanková** môže byť:

* obec na Slovensku v okrese Rožňava, pozri Hanková
* ženská podoba priezviska Hanko, Hanka, Hank alebo Hanek, napr.:
** Luisa Hanková-Kučerová (1889 – 1963), česká filmová herečka
** Máňa Hanková (1907 – ?), česká herečka, speváčka a tanečníčka
** Sabina Hanková (* 1976), rakúska džezová hudobníčka

## Pozri aj
* Hanko
* Hanka
* Hank
* Hanek

## Poznámky


## Referencie
Metropolis (hudobná skupina)

**Metropolis** je slovenská rocková skupina, ktorá vznikla v rokoch 2002 – 2003 v meste Sereď. Založili ju gitaristi Jimi Cimbala a Noro Pavlis. V tom čase Jimi Cimbala oslovil členov sprievodnej skupiny speváčky Dagmar Rostandt a tak vznikla skupina, ktorú v súčasnosti tvoria Rado Cimbala (spev), Jimi Cimbala (elektrická gitara), Peter Kocian (basová gitara) a Michal Chrenko (bicie). Názov skupiny vznikol podľa názvu rovnomenného čiernobieleho filmu z roku 1927.

Počas svojej existenicie vydala skupina tri štúdiové albumy a takisto niekoľko videoklipov. Okrem iného, je skupina držiteľom ceny Aurel v kategórii Hard'n' Heavy album. Medzi ich najznámejšie skladby patria „Ruka do ohňa“ (2007) alebo „Človek mieni“ (2016).

## Diskografia
* *[[Radioactivity]]* (2005)
* *[[Voodoo (album)|Voodoo]]* (2007)
* *[[Hazard (album)|Hazard]]* (2011)

## Referencie

## Externé odkazy
*Oficiálna webstránka na Facebooku
*

Kategória:Slovenské rockové hudobné skupiny
Kategória:Numetalové hudobné skupiny
Kategória:Slovenské elektronickorockové hudobné skupiny
Kategória:Hudobné skupiny z 2002
Kategória:Štvorice v hudbe
Stredná zdravotnícka škola Strečnianska 20

**Stredná zdravotnícka škola Strečnianska 20** je stredná škola na Strečnianskej ulici, Bratislava - mestská časť Petržalka., niektoré webstránky uvádzajú staršiu adresu Strečnianska 18.

Dôležité udalosti:
*1989 - založená ako SZŠ MUDr. I. Hálka na Staromestskej ulici
*1996 - presťahovaná do nových priestorov na Strečniansku 18
*1998 - zlúčenie so SZŠ Vietnamská, zmena adresy na Strečniansku 20

## Referencie

## Externé odkazy
*Oficiálne webstránky

Kategória:Stredné školy v Bratislave
Kategória:Petržalka
Zoran Stevanović

**Zoran Stevanović** () môže byť:

* srbský basketbalista (* 1970), pozri Zoran Stevanović (basketbalista)
* srbský historik, pozri Zoran Stevanović (historik)
* bosniansky novinár a televízny producent (* 1964), pozri Zoran Stevanović (novinár)
* politik Republiky srbskej v Bosne a Hercegovine, pozri Zoran Stevanović (politik)
* maďarský rockový spevák a gitarista (* 1942), pozri Zorán Sztevanovity

## Pozri aj
* Zoran Stefanović

## Referencie

Stevanović, Zoran
Chata Homôlka

**Chata Homôlka** je turistická horská chata v Strážovských vrchoch. Leží v chotári obce Valaská Belá v okrese Prievidza na juhovýchodnom svahu vrchu Homôľka v nadmorskej výške asi .

Pri chate môžu návštevníci využiť lyžiarske stredisko s 3 lyžiarskymi vleky Tatrapoma dĺžky 300, 500 a 550 metrov.. Lyžiarska sezóna trvá obvykle od decembra do marca.

## Prístup

* po ceste z Hornej Poruby
* po  červenej značke:
** z južného smeru z Rokoša cez Demovec a sedlo Košariská
** z východu zo Zliechova cez Srvátkovú lúku
* po  značke:
** zo západu z Omšenia cez Baské a sedlo Trtavka
** zo severu z Hornej Poruby cez Vápeč a Srvátkovú lúku
* po  značke z obce Dolná Poruba

## Referencie

## Pozri aj
* Zoznam horských chát na Slovensku

## Externé odkazy
* Oficiálny web
* Poloha na turistickej mape

Kategória:Horské chaty v Strážovských vrchoch
Kategória:Turistická značkovaná trasa číslo 0708
Kategória:Valaská Belá
Podstráne

**Podstráne** sú osada v okrese Martin, miestna časť mesta Martin. Ležia na ulici Hrdinov SNP, smerom na Martinské hole.

Osadou preteká Pivovarský potok, ktorý sa po osadu Podstráne označuje ako Mlynský potok.

Kategória:Martin (mesto na Slovensku)
Solsbury Hill

„**Solsbury Hill**“ je skladba anglického hudobníka Petra Gabriela, ktorej text za zaoberá duchovným zážitkom autora na rovnomennom kopci v grófstve Somerset v Anglicku. Gabriel napísal túto skladbu po svojom odchode z progresívnej rockovej skupiny Genesis, v ktorej bol spevákom od jej vzniku. Skladba „Solsbury Hill“ je debutový singel Petra Gabriela. V roku 1977 dosiahol singel 68. miesto v americkom rebríčku Billboard Hot 100 a dostal sa do prvej dvadsiatky v Spojenom kráľovstve. Skladba je často používaná v traileroch romantických komédií.

Väčšina skladby je zložená v ojedinelom takte 7/4, okrem refrénov, ktoré sú hrané v takte 4/4.

## Zostava
*Peter Gabriel - vokály, klávesy, flauta
*Tony Levin - basová gitara
*Larry Fast - syntetizátor
*Steve Hunter - gitara
*Allan Schwartzberg - bicie

## Pozície v rebríčkoch

## Coververzie
* Britská synthpopová skupina Erasure vydala v roku 2003 coververziu z albumu *[[Other People’s Songs]]*. Singel sa stal hitom, pričom dosiahol 10. miesto v britskom rebríčku UK Singles Chart.
* Americký hudobník Lou Reed vydal skladbu, ako časť projektu "Scratch My Back".
* Americký gitarista Steve Hunter vydal inštrumentálnu coververziu zo svojho albumu *[[The Manhattan Blues Project]]*.

## Referencie

## Zdroj

Kategória:Single z 1977
Kategória:Piesne z 1977
Kategória:Single z 2003
Kategória:Piesne Petra Gabriela
Kategória:Piesne skupiny Erasure
Kategória:Debutové single
Marshall Warren Nirenberg

**Marshall Warren Nirenberg** (* 10. apríl 1927, Brooklyn, New York, New York, USA – † 15. január 2010, New York) bol americký biochemik a genetik.

V roku 1968 získal Nobelovu cenu za fyziológiu alebo medicínu. Spolu s ním ju získali Har Gobind Khorana a Robert W. Holley za vysvetlenie toho, ako sekvencia nukleotidov v nukleových kyselinách riadi syntézu proteínov v bunkách.

Jeho vedecké pôsobenie je spojené s výskumným ústavom *National Heart Institute* (dnes *National Heart, Lung, and Blood Institute*) v Bethesde, kde bol dlhoročným vedúcim laboratória.

## Referencie


## Iné projekty

## Externé odkazy
* Marshall Warren Nirenberg na nobelprize.org

## Zdroj

Kategória:Biochemici USA
Kategória:Genetici USA
Kategória:Molekulárni biológovia
Kategória:Vysokoškolskí pedagógovia USA
Kategória:Vedci židovského pôvodu
Kategória:Chemici židovského pôvodu
Kategória:Osobnosti USA židovského pôvodu]
Kategória:Nositelia Nobelovej ceny za fyziológiu alebo medicínu
Kategória:Nositelia Nobelovej ceny z USA
Kategória:Nositelia National Medal of Science
Kategória:Členovia United States National Academy of Sciences
Kategória:Členovia Pápežskej akadémie vied
Kategória:Členovia Európskej akadémie vied a umení
Kategória:Úmrtia na rakovinu
Kategória:Osobnosti z Brooklynu
Cena Grammy za najlepší rockový výkon

**[[Grammy Award|Cena Grammy]] za najlepší rockový výkon** (angl. Grammy Award for Best Rock Performance) je ocenenie udeľované organizáciou The Recording Academy v USA na Grammy Awards od roku 2012. 

Táto kategória vznikla spojením troch predošlých kategórií: Najlepší spevácky sólový rockový výkon (Best Solo Rock Vocal Performance), Najlepší rockový výkon dua alebo skupiny s vokálom (Best Rock Performance by a Duo or Group with Vocal) a Najlepší inštrumentálny rockový výkon (Best Rock Instrumental Performance). 

## Príjemcovia

## Referencie


## Zdroj

Kategória:Grammy Award
Werner Arber

**Werner Arber** (* 3. jún 1929, Gränichen, Švajčiarsko) je švajčiarsky mikrobiológ a genetik.

V roku 1978 získal spolu s Danielom Nathansom a Hamiltonom O. Smithom Nobelovu cenu za fyziológiu alebo medicínu za objav restrikčných enzýmov. V roku 1981 sa stal členom Pápežskej akadémie vied a spoluzaložil World Cultural Council. V roku 1984 sa stal členom  Národnej akadémie vied Spojených štátov. V roku 2011 sa stal ako prvý protestant predsedom Pápežskej akadémie vied.

## Referencie
 

## Iné projekty

## Externé odkazy
* Biografia
*  Oficiálna biografia v Pápežskej akadémii vied

## Zdroj

Kategória:Osobnosti z kantónu Aargau
Kategória:Členovia Pápežskej akadémie vied
Kategória:Členovia United States National Academy of Sciences
Kategória:Nositelia Nobelovej ceny za fyziológiu alebo medicínu
Kategória:Švajčiarski biológovia
Kategória:Genetici
Kategória:Švajčiarski nositelia Nobelovej ceny
Kategória:Vyučujúci na Univerzite v Ženeve
Kategória:Absolventi Univerzity v Ženeve
Tour of Beijing 2014

**Tour of Beijing 2014** bol 4. a zároveň posledný ročník tejto cyklistickej súťaže. Začal sa v meste Chong Li. V tomto ročníku sa nachádzali 3 rovinaté, 1 kopcovitá a 1 horská etapa. Cyklisti napokon preteky dokončili na olympijskom štadióne v Pekingu.

## Trať

## Zúčastnené tímy

Vzhľadom na to, že Astana bola suspendovaná sa súťaže zúčastnilo 17 zvyšných UCI World Tour tímov. Do súťaže nebolo pozvané žiadne mužstvo z divokej karty. Oproti minulému ročníku tak na štart nastúpilo o 3 mužstvá menej.

* Ag2r-La Mondiale
* Belkin Pro Cycling
* BMC Racing
* Cannondale
* Europcar
* FDJ.fr
* Garmin-Sharp
* Giant-Shimano
* Katusha

* Lampre-Merida
* Lotto-Belisol
* Movistar
* Omega Pharma-Quick-Step
* Orica-GreenEDGE
* Sky
* Tinkoff-Saxo
* Trek Factory Racing

## Etapy

### 1. etapa
;10. október 2014 — Chong Li - Zhangjiakou, 167 km

### 2. etapa
;11. október 2014 — Chong Li - Yanqing, 111 km

### 3. etapa
;12. október 2014 — Yanqing - Qianjiandian, 176 km

### 4. etapa
;13. október 2014 — Yanqing - Mentougou Miaofeng Mountain, 157 km

### 5. etapa
;14. október 2014 — Tiananmen Square - Bird’s Nest Piazza, 117 km

## Vedenie po etapách

Kategória:Cyklistika v 2014
Cena Grammy za najlepší metalový výkon

**[[Grammy Award|Cena Grammy]] za najlepší metalový výkon** (angl. Grammy Award for Best Metal Performance) je ocenenie udeľované organizáciou  National Academy of Recording Arts and Sciences v USA na Grammy Awards od roku 1989.

Táto kategória bola pôvodne udeľovaná ako Najlepší spevácky alebo inštrumentálny hardrockový/metalový výkon (Best Hard Rock/Metal Performance Vocal or Instrumental), čo bola kombinácia z dvoch najpopulárnejších hudobných žánrov 80. rokov.

## Príjemcovia
[náhľad|Šesťnásobní víťazi, skupina [Metallica]]
[náhľad|[Trent Reznor, dvojnásobný víťaz zo skupiny Nine Inch Nails]]
[náhľad|[Ozzy Osbourne, víťaz z roku 1994]]
[náhľad|[Jonathan Davis, víťaz z roku 2003, ako člen skupiny Korn]]
[náhľad|[Lemmy, víťaz z roku 2005, ako člen skupiny Motörhead]]
[náhľad|[Slipknot, víťazi z roku 2006]]
[náhľad|Skupina [Slayer má na svojom konte 2 víťazstvá]]
[náhľad|[Judas Priest, víťazi z roku 2010]]
[náhľad|[Iron Maiden, víťazi z roku 2011]]
[náhľad|Členovia skupiny [Black Sabbath majú na konte 2 víťazstvá]]

## Referencie

## Zdroj

Metal
Era

**Era** (štylizované ako **+eRa+**, akronym z *Eminential Rhythm of the Ancestors*) je new age hudobný projekt francúzskeho skladateľa Erica Léviho. Projekt používa texty (od Guya Protheroea) v jazyku, ktorý je podobný gréčtine či latinčine. Väčšina textov skladieb je v pseudolatinčine a niektoré sú v latinčine. Po hudobnej stránke projekt spája Gregoriánsky chorál s modernými prvkami žánrov ako rock, pop či electronica. Najúspešnejším albumom bol ich debutový album *[[Era (album)|Era]]*, ktorému tiež pomohol úspech debutového singla „Ameno“. Celkovo sa predalo 6 miliónov kópií tohto albumu a stal sa najexportovanejším francúzskym albumom.

Celkovo projekt počas svojej existencie predal 12 miliónov albumov.

## Diskografia
;Štúdiové albumy
* *[[Era (album)|Era]]* (1996)
* *[[Era 2]]* (2000)
* *[[The Mass]]* (2003)
* *[[Reborn (album)|Reborn]]* (2008)

## Referencie

## Externé odkazy
*Official website – in French.
* 

Kategória:New age hudobné skupiny
Kategória:Francúzske elektronické hudobné skupiny
Kategória:Hudobné skupiny z 1996
Kategória:Ambientné hudobné skupiny
Infokanál Temex

**Infokanál Temex** alebo **Tatra Temex Cable TV** bola lokálna slovenská televízia v meste Prešov ktorá vysielala od septembra 1996 do mája 2007. Vysielala denne v dvojhodinovom bloku relácii ktoré boli neskôr reprízované počas celého dňa. Celkový týždenný vysielací čas bol 55 hodín. Obsahom boli prevažne relácie zamerané na udalosti a aktivity v meste Prešov a jeho blízkom okolí.

Televízia v máji 2007 zmenila majiteľa a aj názov a vysielala pod názvom TV Prešov. V súčasnosti ju nahrádza lokálna televízia TV7.

## Programy Infokanálu Temex
*Čo nového na radnici
*Prešov v pohybe
*Čo nového u susedov
*Polícia žiada, informuje
*Diskusná relácia
*Teleshopping
*Reklamný blok

## Referencie

Infokanál Temex
Kategória:Kultúra v Prešove
Kategória:Zaniknuté televízne stanice na Slovensku
Kategória:Vzniklo v 1996
Kategória:Zaniklo v 2007
Karbunkulový hrebeň

náhľad|Jastrabia veža - pohľad zo Zeleného plesa

**Karbunkulový hrebeň** () je hrebeň nad Belasou dolinou a nad Dolinou Zeleného plesa. Hrebeň vedie od  vysokej Jastrabej veže cez menšie vyvýšeniny až po  vysokú Belasú vežu (alebo až po  vysokú Zmrzlú vežu).

Hrebeň sa končí na Kolovom štíte.

## Vrcholy Karbukulového hrebeňa

Hlavné vrcholy Karbunkulového hrebeňa tvorí Jastrabia veža, Belasá veža a Zmrzlá veža.

Medzi výškou Jastrabej a Zmrzlej veže je rozdiel 175 metrov.

### Zmrzlá veža
Krátko pod Kolovým štítom sa nachádza Zmrzlá veža, ktorá je vysoká 2312 metrov nad morom. Dobre ju vidno z okolitých vrchov, napríklad z Kežmarského štítu alebo z Medených lávok.
náhľad|Kolový štít, nad Karbunkulovým hrebeňom

### Jastrabia veža
Najľahší výstup vedie cez Jastrabie sedlo až hore. Prvovýstupca bol M. Sieczka, ktorý na Jastrabiu vežu vystúpil okolo roku 1880. Na Jastrabej veži sa nachádza veľa neľahkých ciest. Napríklad cesta Koróna s horolezeckou obtiažnosťou 11.

### Belasá veža
Najpraktickejší výstup vedie cez Kolové sedlo až na Belasú vežu. Prvovýstupcovia boli J. Fischer, Z. Jaworski, S. Krigowski a K. Bachleda ktorí na Belasú vežu vystúpili okolo roku 1900.

náhľad|Jastrabia veža z chaty pri Zelenom plese

## Objekty na hrebeni
* Belasé sedlo 
* Malý Kolový štít
* Zadná karbunkulová štrbina
* Zadný kopiniak
* Prostredná karbunkulová štrbina
* Prostredný kopiniak 
* Predná karbunkulová štrbina 
* Predný kopiniak 
* Jastrabí zárez 
* Jastrabia kôpka 
* Jastrabie vrátka
* Jastrabí hrb s tromi vrcholmi 
* Jastrabie sedlo
* Jastrabia veža 
* Vyšná jastrabia štrbina
* Veľký jastrabí zub 
* Prostredná jastrabia štrbina 
* Prostredný jastrabí zub 
* Nižná jastrabia štrbina 
* Malý jastrabí zub 

## Názov
Je odvodený od Jastrabej veže, ktorú dávni hľadači pokladov a zlatokopi nazývali Karbunkulovou vežou. Boli presvedčení, že na jej, vtedy nedostupnom, vrchole sa skrýva drahokam – karbunkul mimoriadnej ceny. Karbunkul i jastrab sú najfrekventovanejšie v názvoch jednotlivých objektov hrebeňa.

## Iné
Počas výstupu na samotnú Belasú vežu je krásny výhľad na okolité štíty a veže ako napríklad na Kozí hrebeň, Jahňací štít, Kolový štít, Kežmarský aj Lomnický štít a Belianske Tatry.

Pokiaľ vystúpime aj na Kolový štít, budeme mať dohľad aj na ďalšie vrcholy. Napríklad na Ľadový štít alebo na Baranie rohy. Samotná Jastrabia veža je dostupná horolezcom v horolezeckej obtiažnosti 3 podľa UIAA. Celý karbunkulový hrebeň nie je dostupný po značenom chodníku.

Na Zelené pleso sa najľahšou cestou dostaneme približne za 2 hodiny a 40 minút z Kežmarských Žľabov po žltej značke. Zo Zeleného plesa sa dá dostať aj na známy, turisticky obľúbený Jahňací štít. Z Jahňacieho štítu môžeme vidieť Kopské sedlo, ktoré oddeľuje Vysoké a Belianske Tatry.

## Referencie


Kategória:Vysoké Tatry
Kategória:Dvojtisícovky na Slovensku
Michal Kovalčík

**Michal „Mišo“ Kovalčík** (* 30. november 1965, Česko-Slovensko) je slovenský gitarista, hudobný aranžér a skladateľ, ktorý spolupracoval na mnohých hudobných projektoch v populárnej hudbe.

Michal Kovalčík hral s viacerými známymi skupinami a spevákmi. Účinkoval v kapele Kamene Beaty Dubasovej. Bol zakladateľom heavy metalovej skupiny Kobra. Táto kapela nevydala štúdiový album. Vyšiel im jeden oficiálny singel a dva videoklipy, ktoré boli vysielané v STV, v relácii Triangel. So skupinou Metalinda účinkoval medzi rokmi 1987-1994 a nahral s nimi päť radových albumov. Po odchode z Metalindy založil skupinu Johnnie Walker. Neskôr spolu s Mariánom Greksom spolupracoval na projektoch Psycho (51) a Grexabat. V roku 1994 nahral s českým spevákom, Jankom Ledeckým album *[[Jenom Tak]]* a spolupracoval aj na nahrávaní ďalších troch jeho albumov.

Ako štúdiový hudobník Michal Kovalčík nahrával aj s kapelou Polemic, so skupinou Hex, formáciou B3, Paľom Drapákom, skupinou Arzén, ale aj s Robom Grigorovom. Okrem koncertovania a nahrávania albumov sa venuje aj komponovaniu a nahrávaniu hudby do divadelných predstavení (*Pikový kráľ*, *Black & White*, *Peter Pan* a iné) ako aj zvučiek do reklám, spolupracoval na nahrávkach muzikálov a inscenácií (*Hamlet*, *Galileo*, *Hair*, *Malá morská víla*, *Cigáni idú do neba*, *Čajočky*, *Čarodejník z krajiny Oz*, *Ramajana*).

Michal Kovalčík hrá v akustickej formácii Silent Trio. Je aj členom projektu Hore Dole Komínom, trojice muzikantov ktorá svoju hudobnú produkciu popisuje ako „alternative dark wave etno grunge rock“. V súčasnosti pôsobí aj ako kapelník hudobnej skupiny, ktorá pod názvom Indigo na koncertoch sprevádza Petra Nagya.

## Referencie

## Iné projekty

Kategória:Slovenskí rockoví gitaristi
Kategória:Slovenskí heavymetaloví gitaristi
Kategória:Slovenskí bluesoví gitaristi
Kategória:Slovenskí popoví gitaristi
Forge of Empires

**Forge of Empires** (skrátene FoE) je strategická online multiplayerová počítačová hra, ktorú vyvinula nemecká spoločnosť InnoGames.

Jej cieľom je prejsť všetky obdobia vývoja ľudskej civilizácie od doby kamennej cez dobu železnú, stredovek a moderné dejiny až do budúcnosti. Hráč postupne dobýva svetové kontinenty, skúma dobové technológie, buduje a vyvíja svoje mesto, vyrába suroviny a stavia veľkolepé budovy, založené na skutočne existujúcich alebo už zničených historických alebo ešte nepostavených stavbách. V hre je veľmi dôležitá vzájomná koordinácia a komunikácia medzi skupinami hráčov, ktoré sa nazývajú „cechy“.

Hra bola spustená v roku 2012 a v rovnakom roku bola spustená i slovenská verzia (30. máj 2012 o 12.00 hod). Už na konci roku registrovala celkom päť miliónov hráčov z celého sveta a bola tiež vďaka svojmu ojedinelému bojovému systému nominovaná na European Games Awards, ďalší rok zas na MMO Awards 2013.

## Referencie


Kategória:Strategické počítačové hry
Kategória:MMORPG
Kategória:Webové hry
Kategória:Počítačové hry z 2012
Kategória:Hry pre Windows
LocAll

**LocAll** je slovenská regionálna televízia vysielajúca v Lučenci, Rimavskej Sobote, Fiľakove, Tornaľi, Detve, Hnušti, Hriňovej, Tisovci, Košiciach a okolí od roku 2001.

V súčasnosti vysiela prevažne online cez rôzne internetové portály no taktiež aj cez terestriál. Televízia vysiela nepretržite 24 hodín denne a prináša v 3 hodinových blokoch regionálne spravodajstvo ale aj šport, kultúru, živé prenosy a zaujímavosti z regiónov.

## Referencie

Kategória:Regionálne televízne stanice na Slovensku
Kategória:Vzniklo v 2001
Bazilika Superga

thumb|Bazilika Superga

**Bazilika Superga** () je barokový kostol postavený podľa návrhu Filippa Juvarra na kopci Superga na okraji Turína.

## Dejiny
Bazilika bola postavená v rokoch 1717 až 1731 na objednávku Viktora Amadea II. podľa návrhu Filippa Juvarra na vrchole kopca Superga. Splnil tak svoj sľub, ktorý urobil po bitke pri Turíne v ktorej v priebehu vojen o španielske dedičstvo porazil francúzsku armádu. Predpokladá sa, že Viktor Amadeus požadoval vybudovať baziliku na tomto mieste aj preto, aby mala výhľad ako z už existujúceho zámku v Rivoli. Neskôr sa dobudoval trojuholník troch savojských rezidencií vybudovaním zámku Stupinigi. V kostole sa nachádzajú hrobky a pamätníky mnohých savojských princov a kráľov, napr. pamätník Karola Emanuela III. od Ignazia a Filippa Collinovych, alebo hrobka Karola Alberta Sardínskeho v krypte pod kostolom.

Juvarrova architektúra sa radí k neskorému baroku - klasicizmu. Dóm bol dokončený v roku 1726 a obsahuje prvky Michelangelovho dómu rímskej baziliky sv. Petra. Priečelie chrámu sa odlišuje ako citácia Pantheonu.

Dejiny kostola možno sledovať až do 2. septembra 1706, kedy vojvoda Viktor Amadeus a knieža Eugen Savojský vystúpili na Superga, aby z výšky videli Turín obkľúčený francúzskymi a španielskymi silami. Viktor Amadeus tam na kolenách sľúbil, že v prípade víťazstva postaví na tomto mieste miesto na oslavu Panny Márie. Bitka prebiehala až do 7. septembra, kedy piemontske jednotky dosiahli víťazstvo.

V roku 1949 do zadnej steny kopca Superga narazilo lietadlo v ktorom zahynuli futbalisti tímu FC Turín.

## Referencie


## Literatúra
* Padre Benedetto Marengo, *La Basilica di Superga. Cenni storici del più grande monumento juvarriano*, Tipografia Scarafaglio, Torino, 1997
* Reina Gabriele, Guadalupi Gianni, *Superga segreta. Il Mausoleo dei Savoia*, Omega, 2008, ISBN 88-7241-528-4

## Iné projekty

## Externé odkazy
* Oficiálna stránka

## Zdroj

Kategória:Savojskí
Kategória:Kostoly v Turíne
Kategória:Barokové kostoly v Taliansku
Kategória:Architektúra z 1731
Robert Mitchum

**Robert Mitchum** (* 6. august 1917, Bridgeport, Connecticut, USA† 1. júl 1997, Santa Barbara, Kalifornia) bol americký herec a spevák.

## Životopis
Prežil veľmi búrlivú mladosť, pracoval v mnohých rôznych profesiách, prevažne v robotníckych povolaniach. Jedným z týchto povolaní bol profesionálny boxer. Pri boxe utrpel vážne zranenie, ktoré viedlo k tomu, že musel boxovanie zanechať úplne. Odniesol si z neho svoj značne charakteristický vzhľad, totiž mierne krivý nos a jazvu na tvári. K filmu sa dostal cez amatérske divadlo, kde sa zoznámil s ľuďmi, ktorí disponovali potrebnými stykmi v Hollywoode. Zo začiatku hral vo filmoch len drobné či epizódne úlohy v podradných westernoch, vojnových a dobrodružných filmoch v spoločnosti RKO.

Jeho prvá veľká a úspešná filmová rola prišla až v roku 1945 v snímke *The Story of G.I. Joe* za ktorú bol tiež prvýkrát a naposledy nominovaný na cenu Americkej filmovej akadémie Oscar. Napriek afére s prechovávaním drog jeho filmová kariéra naďalej stúpala. Predstavoval zvláštny neopozeraný typ drsného, ​​niekedy až zlého chlapíka s nedbalou rečou, ležérnym vystupovaním a aj zvláštnou chôdzou, ktorý sa hodil do dobovej atmosféry vtedy módneho filmového film noir štýlu. Aj napriek veľkej nepriazni filmovej kritiky a jeho nie príliš dobrej povesti u jeho hereckých kolegov sa jednalo o veľmi často obsadzovaného a režisérmi často vyhľadávaného herca s veľmi osobitým hereckým štýlom, ktorý sa dobre hodil pre role vojakov, westernových hrdinov, dobrodruhov, drsných detektívov a pod.

Ku koncu svojho života sa viac venoval práci v televízii. Svoju poslednú úlohu stvárnil vo filme *Mŕtvy muž*.

Jeho filmografia je veľmi obsiahla, objavil sa najmenej v 130 rôznych filmových a televíznych dielach. Ide o jednu z mála amerických filmových hviezd, ktorá nikdy nezískala Zlatý glóbus alebo Oscara a ktorá aj napriek pomerne zjavnej nepriazni vtedajšej dobovej kritiky je v dnešnej dobe považovaná za hollywoodskeho klasika aj legendu svetovej kinematografie.

American Film Institute ho zaradil na 23. miesto medzi najväčšími mužskými filmovými hviezdami klasického amerického filmu.

## Referencie

## Iné projekty

## Externé odkazy
* 
* 
* Robert Mitchum na FDb.cz
* Psanec Robert Mitchum
* Profile @ Turner Classic Movies
* Robert Mitchum's ashes at Find-A-Grave

## Zdroj

Kategória:Filmoví herci USA
Kategória:Divadelní herci USA
Kategória:Televízni herci USA
Kategória:Interpreti Capitol Records
Kategória:Hollywoodsky chodník slávy
Kategória:Osobnosti z Connecticutu
Kategória:Boxeri USA
Vladimír Hančík

**Vladimír Hančík** (* 16. apríl 1944, Ružomberok) je bývalý úspešný volejbalový tréner, dlhoročný volejbalový funkcionár a volejbalový odborník. V roku 1976 sa s družstvom žien Slávie UK Bratislava stal víťazom Pohára víťazov pohárov.

## Štúdiá a akademická činnosť
Po absolvovaní základnej školy v Ružomberku a maturite (1963) na Strednej priemyselnej škole spojovej techniky v Banskej Bystrici sa Vladimír Hančík stal absolventom (1968) Fakulty telesnej výchovy a športu Univerzity Komenského v Bratislave (FTVŠ UK). Fakultu ukončil ako diplomovaný tréner volejbalu. Po štúdiách nastúpil ako odborný asistent na Katedru teórie a didaktiky hier FTVŠ UK. V roku 1978 získal doktorát z pedagogiky. V rokoch 1986 až 1994 pôsobil ako odborný asistent na Katedre hier FTVŠ UK.

## Volejbalový tréner
V roku 1971 nastúpil ako asistent trénera v ženskom seniorskom družstve TJ Slávia UK Bratislava. O rok neskôr sa stal prvým trénerom tohto družstva. Sláviu UK trénoval v rokoch 19711979, 19821984, 1990 a 1997. V rokoch 1979 až 1982 trénoval Vladimír Hančík v zahraničí. Viedol rakúske reprezentačného družstvo žien, junioriek Rakúska a bol aj trénerom Wustenrotu Salzburg. V rokoch 1984 až 1986 viedol ženskú volejbalovú reprezentáciu ČSSR. V týchto rokoch bol štátnym trénerom volejbalu na Stredisku vrcholového športu Bratislava.

## Trénerské úspechy
### Reprezentácia
* 11. miesto na Majstrovstvách sveta žien 1986 v Česko-Slovensku
* 4. miesto na Majstrovstvách Európy 1985 v Holandsku

### Slávia UK Bratislava
* Víťaz Pohára víťazov pohárov 1976
* 3. miesto na záverečnom turnaji Pohára víťazov pohárov 1975
* 3. miesto na záverečnom turnaji Európskeho pohára majstrov 1983
* 3 x majster ČSSR (1976, 1978, 1983)
* juniorské majsterky ČSSR 1978
* juniorské majsterky ČSFR 1991
*víťaz 1.Slovenskej národnej ligy a postup do majstrovstiev ČSFR

## Funkcionár
* 19881998: predseda volejbalového oddielu TJ Slávia UK Bratislava
* 19982020: prezident volejbalového klubu Slávia UK Bratislava
* 20092020: štatutárny zástupca občianskeho združenia Slávia Ekonomická univerzita Bratislava

## Ocenenia
* 2012Strieborné kruhy Slovenského olympijského výboru
* 2009Bronzové kruhy Slovenského olympijského výboru
* 2009Čestný člen Slovenskej volejbalovej federácie
* 2004Vyznamenanie za zásluhy o rozvoj volejbalu
* 2004 "Trofej" -  vyznamenania Slovenskej volejbalovej federácie za prínos vo volejbale
* 1985Verejné uznanie II. stupňa za zásluhy o rozvoj česko-slovenskej telesnej výchovy
*1979 -  Vzorný tréner

## Externé odkazy
* Vladimír Hančík  na webslovensko.sk
* Vladimír Hančík oslávi 70volejbal.sk

Kategória:Slovenskí volejbaloví tréneri
Kategória:Slovenskí športoví funkcionári
Kategória:Osobnosti z Ružomberka
Kategória:Absolventi Fakulty telesnej výchovy a športu Univerzity Komenského v Bratislave
Taormina (Taliansko)

thumb|Taormina
**Taormina** je historicke mesto v provincii Messina na severovýchode Sicílie v Taliansku. 

Mesto leží na pobreží Iónskeho mora, na hore *Monte Tauro*, v nadmorskej výške 204 m. Je jedným z hlavných turistických centier na Sicílii . Taormina je výnimočná svojou históriou, zachovalými pamiatkami a polohou na skale nad morom s výhľadom na pevninské Taliansko a Etnu. 

Hlavnou ulicou v Taormine je promenáda *Corso Umberto I.* s historickými palácmi, obchodmi a reštauráciami.

Hlavnou pamiatkou v Taormine a jednou z hlavných na Sicílii je grécke divadlo (*Teatro Greco*). Bolo založené v 3. storočí pred Kr. a v 1. storočí ho Rimanmi prestavali. Má priemer 109 m a je z neho výhľad na Etnu, mesto a pobrežie. 
K ďalším pamiatkam patrí katedrála *San Nicolo* z 13. storočia, gotický palác *Palazzo Corvaio* z konca 14. storočia, kostol *Santa Caterina* zo 17. storočia, gotický palác *Duchi di Santo Stefano*, mestská brána *Porta Catania* z 15. storočia, kláštorný komplex *Badia Vecchia* zo 14. storočia alebo *Castello di Taormina* na vrchole hory Monte Tauro.

## Referencie


## Iné projekty

## Externé odkazy
* Taormina 
* Taormina v starých obrázkoch

## Zdroj

Kategória:Mestá na Sicílii
Symfobia

**Symfobia** je slovenská kapela z Nitry hrajúca symfonický metal. Kapelu založil klávesák František Molnár v roku 2007 a členovia sa menili rovnako ako štýl, ktorý hrali. Nakoniec sa zostava ustálila v roku 2014 príchodom gitaristu Milana Sitára, basáka Petra Bugára, speváčky Eriky Strečkovej, bubeníka Vandyho Palva Prokopa, gitaristu Piťuku Vargu a nakoniec príchodom vokalistky Petry Hasarovej.

## Začiatky a prvý album ''Way of the Queen''
V januári 2015 vydala kapela svoj prvý debutový album *Way of the Queen*. Album je dielom nápadov Františka Molnára pričom do spolupráce bolo pozvaných niekoľko skvelých hudobníkov ako napr. k orchestrálnym podkladom prispel Peter Vlčko a zbory naspievalo 8 vokalistiek atď. Texty ku piesňam napísal Rastislav Getta. Album nahralo štúdio HS (Marek Viršík – Horkýže Slíže), kde si mix a master vzal na starosť zvukár Sanchez (BijouTerrier). Album pozostáva z 9 songov v celkovej dĺžke približne 55 minút. Kapela krstila svoj debutový album v máji 2015 vo Frankie Rock klube v Nitre kde krstným otcom sa stal gitarista Henry Tóth a spevák kapely Paranoid Igor Belaj. Krst CD bol zároveň ich prvý oficiálny koncert. Druhým koncertom sa stal júnový koncert s fínskou kapelou Nightwish na banskobystrickom amfiteátri spoločne s kapelou Sabaton. Nasledovali ďalšie koncerty s kapelami ako Therion, turné s kapelou Tublatanka, turné s kapelou Citron a festivaly ako More Than Fest, Topfest, Rock pod Kameňom, Masters of Rock, Benátská noc, Radegast legendy a iné. Koncom roka 2016 nastúpil do kapely nový bubeník Viliam Putz a kapela začala pracovať na novom albume.

## Zostava
náhľad|Speváčka Hana Zaujecová, Topfest, Letisko Abrahám, 2023

### Súčasná zostava
* Hana Zaujecová (2023)
* František Molnár - klávesy (2007)
* Šimon Lašák - gitara (2023)
* Peter Varga - gitara (2014)
* Alica Fusková - basgitara (2024)
* Viliam Putz - bicie (2016)

### Bývalí členovia
* Tóno Moravčík - gitara (2007-2014)
* Milan Sitár - gitara (2014-2020)
* Peter Bugár - basgitara (2014-2022)
* Ľuboš Boudiš - bicie 
* Pavel "Vandy" Prokop - bicie (2014-2016)
* Petra Hasarová - spev (2015-2019)
* Simona Janovičová - spev (2019-2020)
* Erika Strečková - spev (2014-2022)
* Dominika Hodáňová - spev (2021-2022)

## Diskografia
### Way of the Queen (2015)

# „Dragon“ (5:20)
# „Only Goodbye“ (6:12)
# „The Castle“ (5:26)
# „Bloody Wings“ (4:34)
# „Way Of The Queen“ (7:13)
# „Pack of Wolves“ (5:17)
# „Last Teardrop“ (7:57)
# „Sun“ (6:38)
# „Finally“ (7:22)

### Smog of Tomorrow (2019)
# „Hungry“ (6:04)
# „Bury It“ (4:55)
# „Atlantis“ (4:34)
# „I'm Waiting“ (4:25)
# „Into the Night“ (4:52)
# „From the Ashes“ (4:41)
# „Smog of Tomorrow“ (4:18)
# „Dust“ (5:17)
# „Everything's Possible“ (4:51)
# „Flowing Down“ (3:46)
# „From Survivor to Creator“ (6:11)
# „Človek“ (4:42)

## Externé odkazy
* Oficiálna stránka 

Kategória:Slovenské hudobné skupiny
Kategória:Hudobné skupiny z 2014
Hit That Perfect Beat

„**Hit That Perfect Beat**“ je singel britskej synthpopovej trojice Bronski Beat, z albumu *[[Truthdare Doubledare]]*. Stal sa populárnym tanečným hitom, pričom dosiahol 3. miesto v UK Singles Chart a do prvej desiatky sa dostal vo viacerých európskych krajinách.

## Formáty a zoznam skladieb

## Pozície v rebríčkoch

## Referencie

Kategória:Piesne z 1985
Kategória:Single z 1985
Kategória:Piesne skupiny Bronski Beat
Kategória:Synthpopové piesne
Kategória:Hi-NRG piesne
Atapuerca

**Atapuerca** je krasová oblasť v Španielsku v blízkosti rovnomenného mesta v provincii Burgos.

V tunajších jaskyniach boli nájdené archeologické pozostatky najstaršieho osídlenia hominidov v západnej Európe. Ako jedna z najdôležitejších archeologických lokalít Španielska bola oblasť v roku 2000 zapísaná na zoznam svetového dedičstva UNESCO.

## Iné projekty

## Externé odkazy
* Atapuerca 

## Zdroj

Kategória:Lokality Svetového dedičstva v Španielsku
Kategória:Archeologické lokality v Španielsku
Bibliotéka pauperum

**Bibliotéka pauperum** (iné názvy: **bibliotheca pauperum**, **knižnica chudobných**; z lat. *bibliotheca* – knižnica, od gr. βιβλιοθήκη *bibliothéké* – knižnica + lat. *pauperum*, od *pauper* = chudobný) bola knižnica, požičovňa kníh (spravidla učebníc) pre chudobných žiakov. V rámci školy existovala oddelene od profesorskej a študentskej knižnice.

## Referencie

Kategória:Knižnice
Internet Archive

náhľad|Logo Internet Archive.
**Internet Archive** je nezisková digitálna knižnica a databáza, sídliaca v San Franciscu v USA, ktorej cieľom je „*umožniť univerzalny prístup ku všetkým poznatkom*“. Poskytuje voľný a verejný prístup k zbierkam zdigitalizovaných materiálov, vrátane stránok, softvérových aplikácií a hier, hudby a videa, a takmer troch miliónov voľne prístupných kníh. V októbri 2016 mala kolekcia Internet Archive 15 petabajtov dát. Okrem funkcie digitálneho archívu sa organizácia zaoberá aktivitami na propagáciu slobodného a otvoreného internetu.

Internet Archive umožňuje verejnosti nahrávať a sťahovať digitálny materiál zo svojej databázy. Väčšina jeho údajov je však zhromažďovaná automaticky webovými robotmi, ktoré pracujú na zachovaní čo najviac z verejného obsahu siete ako je to len možné. Archív s názvom Wayback Machine obsahuje viac ako 406 miliárd webových stránok (stav január 2020). Archív tiež dohliada na jeden z najväčších svetových projektov digitalizácie kníh.

Archív založil Brewster Kahle v máji 1996 ako neziskovú organizáciu v USA. Sídli v San Franciscu, dátové centrá sa nachádzajú 3 Kalifornských mestách San Francisco, Redwood City a Richmonde. Kvôli snahe zálohovať informácie sa kópie niektorých kolekcií umiestňujú aj do Bibliotheca Alexandrina v Egypte a do Amsterdamu v Holandsku. Organizácia má približne 200 zamestnancov, z ktorých väčšina pracuje v centrách zameraných na skenovanie kníh. Ročný rozpočet organizácie je 10 miliónov amerických dolárov, ktoré sú získavané z rôznych zdrojov a príjmov, partnerstiev, grantov, darov a Kahle-Austinovej nadácie.

## Referencie

## Iné projekty

## Zdroj

Kategória:Digitálne knižnice
Kategória:Neziskové organizácie
Zoznam miest na Ukrajine

náhľad|Mapa najväčších miest Ukrajiny

Toto je **zoznam miest na [[Ukrajina|Ukrajine]]**, ktoré mali k roku 2018 viac ako 100 tisíc obyvateľov. Krajina mala v tom čase spolu 460 miest. Zoznam obsahuje všetky mestá, ležiace v rámci medzinárodne uznaných hraníc Ukrajiny, teda vrátane tých, ktoré Rusko od roku 2014 anektovalo, resp. si ich nárokuje. Tieto mestá sú vyznačené kurzívou.

V súvislosti s ruskou inváziou na Ukrajinu vo februári 2022 sa súčasný počet obyvateľov môže značne líšiť, a to predovšetkým pri mestách, ktoré boli priamo zasiahnuté bojmi. 

## Zdroj
*


Ukrajina
Paris-Roubaix 2017

**Paris-Roubaix 2017** bola cyklistická klasika odjazdená 9. apríla 2017. Tieto preteky boli 115. ročníkom Paris-Roubaix a taktiež to boli 15. preteky UCI World Tour 2017.

Vo finiši šprintovalo o víťazstvo 5 cyklistov. Víťazom sa stal Belgičan Greg Van Avermaet v službách tímu *BMC Racing*. Bolo to jeho prvé víťazstvo v kariére. Druhý skončil Zdeněk Štybar z *Quick-Step Floors* a tretí Sebastian Langeveld z *Cannondale-Drapac*. Priemernou rýchlosťou až 45,2 km/h vytvorili nový rekord na tejto klasike.

## Tímy
Nakoľko je Paris-Roubaix UCI World Tour pretekom, všetkých 18 tímov UCI World Tour bolo pozvaných automaticky s povinnosťou vybrať 8 cyklistov, ktorí sa pretekov zúčastnia. Vo februári 2017 organizátori oznámili 7 mužstiev s divokou kartou, ktoré doplnili 25 tímový pelotón.

### UCI World Tour tímy

* AG2R La Mondiale
* Astana
* BMC Racing
* Bora-Hansgrohe
* Cannondale-Drapac
* Dimension Data
* FDJ
* Katusha-Alpecin
* Lotto-Soudal

* Movistar
* Orica-Scott
* Quick-Step Floors
* Sky
* Sunweb
* Bahrain-Merida
* Trek-Segafredo
* LottoNL-Jumbo
* UAE Emirates

### UCI Prokontinentálne tímy

* Cofidis
* Delko-Marseille Provence KTM
* Direct Énergie
* Fortuneo-Vital Concept

* Roompot–Nederlandse Loterij
* Sport Vlaanderen–Baloise
* Wanty–Groupe Gobert

## Poradie

## Iné projekty

## Externé odkazy
* Oficiálna stránka

Kategória:Cyklistické preteky
Kategória:Cyklistika v 2017
Amos TV

**Amos TV** bola študentská televízia zo základnej školy Jána Amosa Komenského v Bánovciach nad Bebravou, ktorá vysielala v rokoch 20042014.

Vysielala prevažne vlastnú tvorbu prostredníctvom internetu. Hlavnou koordinátorkou a riaditeľkou televízie bola Mgr. Eva Mikušová. Počas 10 rokov vzniklo niekoľko dokumentačných filmov ktoré vyšli na 4 DVD v roku 2008. Išlo o témy z hľadiska cestovania v hlavnom meste Slovenska "BRATISLAVA", regióne "LIPTOV", regióne "ORAVA" a cestovateľský náučný dokument "Po stopách Ľudovíta Štúra".

## Referencie

## Zdroj
* Stránky TV Amos

Kategória:Zaniknuté televízne stanice na Slovensku
Kategória:Bánovce nad Bebravou
Kategória:Vzniklo v 2004
Kategória:Zaniklo v 2014